Source: https://www.najpravo.sk/clanky/prezident-vymenoval-clenov-sudnej-rady-sr.html
Timestamp: 2020-01-22 23:58:21+00:00
Document Index: 11275634

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ']

Prezident vymenoval členov Súdnej rady SR | Články | Najprávo.sk - najlepší právny poradca
15.10. 2012, 17:09 | najpravo.sk
Prezident SR Ivan Gašparovič vymenoval za členov Súdnej rady Slovenskej republiky JUDr. Gabrielu Šimonovú, Prof. h.c. doc. JUDr. Máriu Bujňákovú, CSc. a JUDr. Eduarda Báránya, DrSc..
Predchádzajúcimi nominantami prezidenta, t. j. s účinnosťou od 1. októbra 2007 do 1. októbra 2012 boli JUDr. Helena Kožíková, Prof. h. c. doc. JUDr. Mária Bujňáková, CSc a JUDr. Daniela Švecová. Docentka Bujňáková, bývalá dekanka Právnickej fakulty Univerzity Pavla Jozefa Šafárika v Košiciach je teda už od roku 2007 aktívnou členkou súdnej rady. JUDr. Gabriela Šimonová, sudkyňa Najvyššieho súdu už má taktiež skúsenosti s pôsobením v súdnej rade, do júna tohto roku pôsobila v súdnej rade ako člen zvolený sudcami Slovenskej republiky.
O Súdnej rade SR
Ako vyzerá v súčasnosti Súdna rada SR?
Za sudcov
Za členov súdnej rady boli sudcami slovenských súdov koncom mája tohto roka zvolení JUDr. Ján Vanko (Krajský súd Nitra), JUDr. Jana Bajánková, (Najvyšší súd Slovenskej republiky), JUDr. Imrich Volkai (Krajský súd Košice), doc. JUDr. Milan Ďurica, PhD. (Krajský súd Banská Bystrica), JUDr. Peter Straka (Krajský súd Prešov), JUDr. Rudolf Čirč (Najvyšší súd Slovenskej republiky), JUDr. Igor Burger (Najvyšší súd Slovenskej republiky), JUDr. Dana Bystrianská (Okresný súd Košice I).
Predchádzajúcimi členmi súdnej rady volenými sudcami boli: JUDr. Juraj Sopoliga, JUDr. Igor Burger, JUDr. Jana Bajánková, JUDr. Gabriela Šimonová, JUDr. Ján Burik, JUDr. Ida Hanzelová, JUDr. Mária Usačevová a JUDr. Jozef Janík.
Za Národnú radu SR
Národná rada SR v júli tohto roka namiesto dvoch členov, ktorým sa skončilo funkčné obdobie, v tajnom hlasovaní zvolila za členov Súdnej rady JUDr. Jozefa Maruščáka a JUDr. Alenu Šiškovú.
Ešte dňa 3. februára 2012, teda za pôsobenia vlády Ivety Radičovej, Národná rada Slovenskej republiky hlasovala o návrhu na voľbu Mgr. Dušana Čima, pričom hlasmi 78 poslancov zo 147 prítomných, bol Mgr. Dušan Čimo zvolený za člena Súdnej rady SR.
Predchádzajúcimi nominantami národnej rady boli JUDr. Peter Hulla, JUDr. Anna Marková a JUDr. Bohumil Novák.
Minister spravodlivosti Tomáš Borec navrhol koncom septembra tohto roku odvolať vládou vymenovaných členov Súdnej rady Slovenskej republiky JUDr. Ľudmilu Babjakovú, JUDr. Jozefa Vozára, CSc. a prof. JUDr. Alexandra Bröstla, CSc. a súčasne navrhol vymenovať JUDr. Evu Fulcovú (podpredsedníčku Okresného súdu Bratislava III), JUDr. Jaroslava Chleboviča (z Krajského súdu v Košiciach) a JUDr. Ľuboša Sádovského.
Predchádzajúcimi nominantami vlády boli JUDr. Viera Petríková (od 27. júna 2007 do 14. júla 2009), JUDr. Viliam Dohňanský (od15. júla 2009 do 19. januára 2011), JUDr. Richard Molnár (od 27. júna 2007 do 19. januára 2011), JUDr. Daniel Hudák (od 27. júna 2007 do 19. januára 2011), JUDr. Ľudmila Babjaková (od 19. januára 2011 do 26. septembra 2012), JUDr. Jozef Vozár, CSc. (od 19. januára 2011 do 26. septembra 2012), Prof. JUDr. Alexander Bröstl, CSc. (od 19. januára 2011 do 26. septembra 2012).
Prezident SR Ivan Gašparovič vymenoval minulý týždeň za členov Súdnej rady Slovenskej republiky JUDr. Gabrielu Šimonovú, Prof. h.c. doc. JUDr. Máriu Bujňákovú, CSc. a JUDr. Eduarda Báránya, DrSc.
Predchádzajúcimi nominantami prezidenta boli JUDr. Helena Kožíková, Prof. h. c. doc. JUDr. Mária Bujňáková, CSc a JUDr. Daniela Švecová.
Pôsobnosť Súdnej rady SR
Do pôsobnosti Súdnej rady Slovenskej republiky patrí okrem iného:
vyjadrovať sa o návrhu rozpočtu súdov Slovenskej republiky pri zostavovaní návrhu štátneho rozpočtu a ďalšia pôsobnosť, ak tak ustanoví zákon.
Zdroj: Súdna rada SR, Prezident SR
Babjaková, Vozár a Bröstl v súdnej rade skončili
Národná rada zvolila členov Súdnej rady
Výsledky volieb členov Súdnej rady Slovenskej republiky
Kto bude skúšať budúcich sudcov?
Zasadnutie súdnej rady ukončila zhorená súčiastka
Komentár Zuzany Wienk: Súdna rada ako z Marsu
podielové spoluvlastníctvo exekúcia spotrebiteľská zmluva mediácia spotrebiteľ úroky z omeškania rekodifikácia judikatúra premlčanie dokazovanie bezpodielové spoluvlastníctvo manželov ochrana osobnosti odvolanie náhrada trov konania súdne poplatky náhrada škody dovolanie trovy konania dedenie oslobodenie od súdnych poplatkov
Návštev: 11692546 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin